**Tiszavasvári Város Önkormányzata**

**Képviselő-testületÉNEK**

**75/2021. (IX.30.) Kt. számú**

**határozata**

**a Magyar Állam tulajdonában lévő tiszavasvári 0134/2 hrsz-ú ingatlan tulajdonba vételéről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

# A Képviselő-testület **kezdeményezi** a Magyar Állam tulajdonát képező, a Magyar Közút Nonprofit Zrt. (1024 Budapest, Fényes E. utca 7-13.) vagyonkezelésében lévő **tiszavasvári 0134/2 hrsz-**ú, „kivett közút” megnevezésű, 6019 m2 nagyságú ingatlan **Tiszavasvári Város Önkormányzata részére** történő **ingyenesen tulajdonba adását**, a Magyar Közút Nonprofit Zrt. és Tiszavasvári Város Önkormányzata között 2018. február 28. napján kötött ingatlanhasznosítási szerződés 2.4. pontjában foglaltak alapján.

1. **Tiszavasvári Város Önkormányzata**, mint beruházó a tiszavasvári **0134/2 hrsz-ú** „kivett közút” megnevezésű **ingatlanon** – mely a tiszavasvári 097/4 hrsz-ú kiemelt jelentőségű természet megőrzési, Natura 2000 ingatlannal szomszédos - a „Nyíri Mezőség turisztikai kínálatának integrált fejlesztése – Természeti és kulturális vonzerők, termékcsomagok fejlesztése a Nyíri Mezőségben” című TOP-1.2.1-15-SB1-2016-00018 számú pályázatból **útcsatlakozást, közforgalmú parkolót és kilátót valósított meg.**
2. Az ingyenes átruházás iránti **kérelem indoka**, hogy az ingatlanon megvalósult beruházással megépült

* parkoló és útcsatlakozás a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 2. pontjában meghatározott településüzemeltetés – azaz „egyéb közterületek kialakítása, fenntartása, gépjárművek parkolásának biztosítása” – közfeladat ellátását segíti,
* a kilátó, a szomszédos tiszavasvári 097/4 hrsz-ú természetvédelmi terület érdekében épült, az Mötv. 13. § (1) bekezdés 11. pontjában meghatározott – „helyi természetvédelem” – közfeladat ellátását segíti.

4. Az Önkormányzat vállalja a tulajdonba adás érdekében felmerülő költségek megtérítését, ideértve a művelési ág szükséges megváltoztatásának költéségét.

5. A Képviselő-testület fenti döntését az alábbi jogszabályok figyelembe vételével hozta:

- az állami vagyonról szóló 2007. évi CVI. törvény 36. § (2) bekezdés c) pontja,

- a nemzeti vagyonról szóló 2011. évi CXCVI. törvény 13. §-a,

- az állami vagyonról szóló 254/2007. (X.4.) Korm. rendelet 50. § (2) bekezdése, valamint az 50/A.

§

6. Felkéri a polgármestert, hogy jelen határozatot küldje meg az érintett ingatlan vagyonkezelőjének, a Magyar Közút Nonprofit Zrt. (1024 Budapest, Fényes E. utca 7-13.) részére.

Határidő: azonnal, esedékességkor Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**